paragraph_text: Finale UEFA Lige prvaka 2014. je završni susret sezone 2013./14. UEFA Lige prvaka, odnosno 59. finale jednog od najprestižnijih nogometnih natjecanja, a 22. u trenutnom formatu. Susret se odigrao 24. svibnja 2014. na stadionu Luz u Lisabonu. To je bilo dosad jedino finale u kojemu su igrala dva kluba iz istog grada. U dramatičnom finalu, nakon produžetaka, Real Madrid je pobijedio gradskog rivala Atlético Madrid ukupnim rezultatom od 4:1, nakon što je rezultat bio izjednačen (1:1) u prvih 90 minuta.